নিকম্মা
নিকম্মা হলো ভারতীয় হিন্দি ভাষার একটি পারপিটধর্মী হাস্যরসাত্মক চলচ্চিত্র। এটি পরিচালনা করেছেন সাব্বির খান এবং প্রযোজনা করেছে সাব্বির খান ফিল্মস এবং সনি পিকচার্স ইন্ডিয়া। চলচ্চিত্রটিতে অভিনয় করেছেন অভিমন্যু দাসানি, শার্লি সেতিয়া এবং শিল্পা শেঠী৷ ২০১৯-এর জুলাই মাসে চিত্রগ্রহণ শুরু হয় এবং ২০২০-এর নভেম্বরে শেষ হয়। এটি নানি অভিনীত ২০১৭ সালের তেলুগু চলচ্চিত্র মিডল ক্লাস আব্বায়ী-এর পুনর্নির্মাণ। চলচ্চিত্রটি প্রাথমিকভাবে ২০২০ সালের জুনে মুক্তির জন্য নির্ধারিত ছিল, কিন্তু কোভিড-১৯ মহামারীজনিত কারণে নির্মাণ বন্ধ এবং প্রেক্ষাগৃহ বন্ধ থাকায় অনির্দিষ্টকালের জন্য স্থগিত করা হয়েছিল। চলচ্চিত্রটি ২০২২-এর ১৭ জুন মুক্তি পেয়েছে।